
KIRKENYT 


Over  halvdelen 
af  Kirkens 
medlemmer 
bor  nu 

udenfor  USA 


Guds  riges  nøgler  er 
overladt  menneskene 
på  jorden,  og  fra  nu 
af  skal  evangeliet 
udgå  til  jordens 
ender,  ligesom  den 
sten,  der  uden 
hænder  blev  revet 
løs  af  bjerget,  skal 
rulle  frem,  til  den 
opfylder  hele  jorden 
-L&P  65:2. 


Over  halvdelen  af  Kir- 
kens medlemmer  bor 
nu  uden  for  USA.  Denne 


milepæl  blev  nået  sidst  i  fe- 
bruar 1996  skønner  Kirkens 
afdeling  for  medlemsopteg- 
nelser  og  statistik. 

Ved  udgangen  af  februar 
boede  4.720.000  medlem- 
mer uden  for  USA  og 
4.719.000  medlemmer  i 
USA.  »Passagen  af  denne 
skillelinie  er  vidunderlig  og 
betydningsfuld.  Det  repræ- 
senterer frugten  af  en 
enorm  indsats.  Himlens 
Gud,  hvis  tjenere  vi  er,  har 
aldrig  haft  til  hensigt,  at 
dette  værk  skulle  være  be- 
grænset og  provinsialt,«  har 
præsident  Hinckley  udtalt. 

Den  største  andel  af  Kir- 
kens medlemmer  uden  for 
USA  bor  i  Latinamerika, 

hvor  der  nu  er  næsten  3,1 
millioner  medlemmer.  Efter 
USA  følger  Mexico  med 
728.000  medlemmer  pr.  1. 
januar  1996,  Brasilien  med 
548.000,  Chile  med 
394.000  og  Filippinerne 
med  354.000. 

Kirkens  andel  af  befolk- 
ningen er  størst  i  Stilleha- 
vet, hvor  de  40.000  med- 

lemmer  i  Tonga  udgør  40% 
af  befolkningen,  og  de 
54.000  medlemmer  i  Samoa 
udgør  38%.  Blandt  lidt  stør- 
re lande  er  den  største  kon- 
centration af  medlemmer  i 
Chile,  hvor  medlemmerne 
udgør  knap  3%  af  befolk- 
ningen. 

Selv  om  nogle  omtaler 
Kirken  som  en  amerikansk 
kirke  begyndte  Kirkens  ud- 
bredelse uden  for  USA  alle- 
rede i  1829,  da  Hiram  Page 
og  Oliver  Cowdery  rejste  til 
Canada  for  at  skaffe  penge 
til  trykningen  af  Mormons 
Bog.  Snart  fulgte  også  mis- 
sionærer. England  og  Skot- 
land blev  besøgt  i  1840,  og 
allerede  i  1850  kom  Kirken 
til  Danmark.  Midt  i 
1850'erne  var  der  flere 
europæiske  medlemmer  end 
amerikanskfødte  medlem- 
mer, men  på  grund  af  emi- 
grationen til  USA  var  fler- 
tallet i  mange  år  amerika- 
nere. 

CN/RED 


K  I  R  K  E  N  Y  T 


Tidligere  danser  på  topplan 
vender  hjem  fra  sin  mission 


Her  følger  et  uddrag 
af  en  artikel  skrevet  af 
Charlotte  Leit  til  en  lokal 
avis  i  Lyngby  hvor  Thomas 
bor.  Charlotte  Leit  er  med- 
lem af  København  Stavs 
Informations-  og  Sam- 
fundstjeneste og  arbejder 
flittigt  på  at  holde  lokal- 
pressen i  sit  område  infor- 
meret om  hvad  der  sker  af 
begivenheder  i  Kirken,  der 
kunne  have  offentlighe- 
dens interesse. 


homas  Eriksen  er 

i  dag  22  år.  Han  er  lige 


kommet  hjem  fra  Skotland, 
hvor  han  har  tjent  som 
fuldtidsmissionær  for  Jesu 
Kristi  Kirke  af  Sidste  Dages 
Hellige.  Han  har  været  væk 
i  2  år  og  i  den  tid  har  han 
lært  utroligt  meget  om  livet 
i  Skotland  -  set  med  andre 
briller  end  turistens.  Han 
har  set  meget  fattigdom  og 
elendighed  og  således  også 
bagsiden  af  medaljen. 

Modsætninger  var  da- 
gens kost,  og  det  kunne  ind 
imellem  være  en  særdeles 
hård  kost  for  en  dansk  ung 


mand,  der  inden  han  tog 
afsted,  havde  en  forrygende 
karriere  som  danser  på  top- 
plan. 

Thomas  har  vundet  dan- 
marksmesterskabet flere 
gange,  og  selvom  det  var 
dansen,  som  stod  hans  hjer- 
te nær,  så  kom  det  til  et 
brud  mellem  ham  og  hans 
dansepartner,  da  der  virke- 
lig skulle  planlægges  og 
sættes  mål  for  de  næste 
mange  år. 

-  Forskellige  interesser, 
kærester,  skolegang  og 
uenighed  om,  hvordan  det 
hele  skulle  foregå  var  nogle 
af  grundene  til,  at  vi  valgte 
at  holde  op  som  dansepart- 
nere. 

Beslutningen 

På  det  tidspunkt  havde 
Thomas  kun  været  medlem 
af  Jesu  Kristi  Kirke  af  Sidste 
Dages  Hellige  i  knapt  to  år. 
Efter  bruddet  med  danse- 
partneren kom  den  beslut- 
ning, der  gjorde,  at  Thomas 
valgte  at  tage  på  en  fuld- 
tidsmission  for  Kirken.  Han 
tog  afsted  i  november  1993 
og  vendte  tilbage  til  Dan- 
mark lige  før  jul  1995. 

-  Jeg  tog  afsted  fordi  mit 
medlemskab  af  Kirken  hav- 
de forandret  mit  liv,  siger 
Thomas  der  fortsætter:  »Jeg 
havde  et  vidunderligt  liv, 
også  inden  medlemskabet  af 

Thomas  Eriksen,  22,  er 
netop  vendt  hjem  fra 
sin  mission  i  Skotland. 
(FOTO:  Eriksen) 


Kirken.  Jeg  var  glad  og  hav- 
de det  godt.  Jeg  ønskede 
bare  at  finde  ud  af,  hvad 
formålet  med  mit  liv  var«. 

Da  Thomas  begyndte  sin 
mission,  var  noget  af  det 
sværeste  han  oplevede,  at 
skulle  kunne  holde  af  alle 
og  ikke  kun  ens  'egne'. 

Som  missionær  var  det 
ikke  usædvanligt  at  få  døren 
smækket  i  hovedet  flere 
gange  om  dagen,  og  Thomas 
har  da  også  været  udsat  for, 
at  folk  har  smidt  ting  efter 
ham,  når  han  gik  ned  ad  ga- 
den med  sine  kammerater. 

-  Noget  af  det  bedste 
var  at  se,  hvordan  folk  for- 
andrede sig  i  takt  med,  at 
de  undersøgte  Kirken  og 
hvad  den  stod  for.  At  følge 
den  proces  og  se  det  ske  for 
både  børn,  voksne  og  gamle 
var  fantastisk. 

-  Det  har  været  to  meget 
spændende  og  lærerige  år, 
fortæller  Thomas,  der  be- 
skriver Skotland  som  et  land 
med  meget  store  modsæt- 
ninger. 

-  Jeg  har  set  meget  fattig- 
dom og  sorg,  men  heldigvis 
også  megen  glæde,  og  rent 
personligt  har  jeg  fået  en  hel 
masse  med  i  rygsækken,  som 
jeg  kan  drage  nytte  af  resten 
af  mit  liv.  Jeg  har  virkelig 
lært,  at  skulle  stå  på  egne 
ben  og  stole  på  mine  egne 
valg,  siger  Thomas. 

Hjemkomsten 

Anderledes,  er  det  ord  Tho- 
mas bruger  til  at  beskrive, 
hvordan  det  er  at  vende  til- 
bage til  Danmark  efter  2  års 


missionærtjeneste.  Efter  to 
år  med  lange  hårde  arbejds- 
dage i  konstant  selskab  af  et 
andet  menneske  var  det  lidt 
af  et  antiklimaks  at  vende 
hjem  til  Danmark. 

-  Heldigvis  har  jeg  haft 
megen  støtte  fra  både  de 
venner,  jeg  havde  før  jeg 
kom  ind  i  Kirken,  og  også 
de  venner,  jeg  har  fået  si- 
den hen.  Det  har  været  en 
fantastisk  fornemmelse  at 
komme  hjem  og  stadig  have 
de  samme  tæt  knyttede 
bånd,  fortæller  Thomas. 

Thomas  var  så  heldig,  at 
han  to  gange  under  sin  mis- 
sion fik  besøg  af  sine  foræl- 
dre, der  ikke  er  medlemmer 
af  Kirken. 

-  De  har  støttet  mig  fan- 
tastisk under  hele  min  mis- 
sion, siger  Thomas,  der  til- 
føjer at  forældrenes  støtte 
har  haft  stor  betydning  for 
ham  personligt  og  for  det, 
han  valgte  at  gøre. 

En  ny  hverdag 

For  Thomas  er  hverdagen 
blevet  en  helt  anden.  Han 
er  begyndt  på  en  længere 
videregående  uddannelse  på 
Københavns  Universitet  og 
familie  og  venner  og  kære- 
sten skal  også  passes.  Så  om 
der  også  bliver  plads  til 
dans  på  topplan,  det  vil  kun 
fremtiden  vise.  Til  gengæld 
er  det  ikke  utænkeligt,  at 
man  hvis  man  lagde  vejen 
forbi  Kirken  på  Maglegårds 
Allé,  tilfældigvis  ville  kun- 
ne se  Thomas  i  gang  med  at 
undervise  de  unge  menne- 
sker i  et  trin  eller  to. 

København  Stav  afholder 
»Fair^Play  stævne  1995  « 


Den  29.  december 
1995  blev  en  gammel 
tradition  i  Køben^ 
havn  Stav  fra 
1980'erne  genopta- 
get!  Mellem  jul  og 
nytår  blev  der  i  byg' 
ningen  på  Magle- 
gårds Allé  afholdt  et 
»Fair'Play«  stævne 
for  de  14' 18  årige 
i  staven. 


De  unge  vidste  ikke 
rigtig,  hvad  det  var,  de 
gik  ind  til,  da  de  tilmeldte 
sig,  men  fik  siden  hen  for- 
nemmelsen af,  hvad  et  Fair- 
Play  stævne  egentlig  går  ud 

o 

pa. 

For  det  første  er  formålet 
at  komme  sammen  og  lave 
en  masse  sport,  med  dertil- 
hørende middag  og  fest  om 
aftenen.  Derudover  er  det 
overordnede  formål,  at  man 
skal  opføre  sig  så  fair  som 
muligt,  både  på  og  uden  for 
banen. 

Stævnet  varede  hele  da- 
gen og  begyndte  kl.  10.00 
om  formiddagen  med  små- 
kampe i  sportsgrene  som  in- 
dendørs hockey,  basketball, 
volleyball,  risk  og  lignende. 
Der  blev  fra  diverse  officials 
side  lagt  mærke  til  de  unges 
optræden  både  de  gode  og 
de  dårlige,  da  disse  observa- 
tioner skulle  danne  bag- 
grund for  kåriinger  af  årets 
mest  fair  M+K'er. 


De  unge  rapellede  ned  af  kirkemuren  og  bror  Anthon  Dalsgaard  holder  godt  fast. 
(FOTO:  Lisa  Koch) 


Nu  går  det  jo  helt  fint.  (FOTO:  Lisa  Koch) 

Efter  frokost  blev  de  traditi- 
onelle sportsgrene  erstattet 
af  mere  utraditionelle,  som 
var  en  del  af  »Fangerne  på 
Maglegårds  Allé«.  Her  blev 
alle  de  unge  delt  op  i  hold, 
som  skulle  udføre  forskelli- 
ge »alternative  sportsgrene« 
samtidig  med,  at  der  blev 
dystet  om  kap  med  tiden  og 
evangeliske  kundskaber. 
Disse  »alternative  sports- 
grene« bestod  bl.a.  af  repel- 
ling,  samarbejde  omkring 


krog-trækkeri,  puffe  hinan- 
den af  pinden,  monster- 
strikning med  venstre  hånd, 
balancegang  på  to  tove, 
snorfølgning  i  mørke  og 
mønt-f  ind  ing  i  køkkenaf- 
fald og  andet  godt.  Det  vig- 
tigste ved  det  hele  var  at  få 
samarbejdet  til  at  fungere 
på  sit  hold.  Det  var  der 
nogle  hold,  der  straks  fandt 
ud  af,  mens  andre  hold  slet 
ikke  fik  den  del  til  at  funge- 
re. Netop  det  bedst  funge- 


rende hold,  rent  samar- 
bejdsmæssigt, blev  belønnet 
om  aftenen  som  det  mest 
fair  hold.  Endvidere  blev 
Pia  Foss  fra  Roskilde  Ward 
og  Michael  Dalsgaard  fra 
Tåstrup  Ward  kåret  som 
henholdsvis  den  Mest  fair 
Unge  Pige  og  Unge  Mand 
1995. 

Festen  om  aftenen  løb  af 
stablen  med  nogle  trætte 
unge,  som  vist  havde  brugt 
det  meste  af  deres  energi  i 


løbet  af  dagen,  for  da  festen 
sluttede  kl.  23.00,  var  de 
fleste  vist  klar  til  at  komme 
hjem  og  sove.  Det  havde 
været  en  lang  og  begiven- 
hedsrig dag!! 

Vi  håber,  at  der  er  kræf- 
ter nok  til  et  lignende 
stævne  i  december  1996. 

Ann-Marie  hindberg  er 

præsidentinde  for  Unge  Piger 
i  Københavns  Stav. 


De  unge  mænd  ser 
måbende  på  mens  pigerne 
tilsyneladende  morer  sig 
kongeligt. 
(Foto:  Lisa  Koch) 

»Det  er  da  ikke  så  slemt 
med  lidt  affald«,  siger  gutterne, 
der  gerne  stiller  op 
til  et  hillede. 
(FOTO:  Lisa  Koch) 


Med  pigerne  er  det  straks  værre. 
Her  går  det  ikke  så  stille  for  sig. 
(FOTO:  Lisa  Koch) 


Det  er  bare  med  at  holde  tungen  lige 
i  munden!  (FOTO:  Lisa  Koch) 

Bettina  drømmer  om  en 
fremtid  som  både  missionær 

og  stuntwoman! 


Sammen  med  de 
andre  unge  ^iger 
i  sit  ward  i  Århus 
deltager  Betina,  15, 
aktivt  i  sit  wards 
UP-aktiviteter,  også 
selvom  aktiviteterne 
ikke  altid  er  helt  så 
vilde,  som  Bettina 
måske  godt  kunne 
tænke  sig. 


Bettina  er  nemlig  ikke 
nogen  helt  almindelig 
pige.  Det  hele  begyndte,  da 
Bettina  var  en  ganske  lille 
pige.  Blot  ét  år  gammel 
klatrede  hun  op  i  en  flag- 
stang. Allerede  dengang 
blev  det  konstateret,  at  Bet- 
tina vist  havde  et  naturta- 
lent, når  det  galt  om  at 
kravle.  Alt  var  muligt,  og 
der  skete  aldrig  noget  med 
hende. 

I  dag  kan  Bettina  ikke 
alene  kravle,  men  hun  kan 
også  springe  og  klatre  og 
rapelle  og  alt  muligt,  der 
ville  være  farligt  for  almin- 
delige dødelige.  Hendes  for- 
ældre, Vera  og  Benny  Jen- 
sen, er  for  længe  siden 
holdt  op  med  at  bekymre 
sig  om  Bettinas  fysiske  ud- 
foldelser. De  har  for  længst 
accepteret,  at  mens  de  an- 
dre piger  måske  går  til 
håndbold,  klaver  og  andre 


»pigeting«,  så  vil  Bettina 
hellere  drøne  rundt  på  en 
forhindringsbane,  kravle  op 
i  noget  højt  eller  måske 
spille  fodbold  med  nogle 
drenge. 

For  tredje  år  i  træk 
vandt  Bettina  Jensen  første- 


pladsen i  sin  aldersgruppe  i 
forhindringsbanekategorien 
ved  en  forsvarsudstilling  i 
Herning. 

For  tre  år  siden  tog  Betti- 
na med  sin  far  til  en  messe, 
fordi  hun  kedede  sig  der- 
hjemme. En  af  de  ting,  man 


kunne  prøve  på  udstillin- 
gen, var  at  løbe  gennem  for- 
hindringsbanen, og  det  syn- 
tes Bettina  så  rigtig  sjovt  ud. 

Inden  hun  fik  set  sig  om, 
havde  hun  vundet  første- 
pladsen. 

Året  efter  vandt  hun 
igen,  så  det  kom  nærmest 
som  en  overraskelse  for  fa- 
milien, da  man  det  tredje  år 
ikke  hørte  noget  fra  organi- 
satorerne. Efter  noget  tid 
kontaktede  Bettinas  far  selv 
arrangøren  af  forhindrings- 
løbet, og  her  fandt  man 
frem  til  at  Bettina  endnu 
engang  havde  vundet  en 
førsteplads,  men  at  der  hav- 
de været  noget  kludder 
med  tilmeldingerne,  så  Bet- 
tina havde  man  ikke  kunne 
finde.  Men  Bettina  vandt 
førstepladsen,  og  det  var  et 
besøg  på  Flyvestatioen  Ål- 
borg. Det  var  Bettina  til  at 
begynde  med  lidt  ked  af,  for 
hun  ville  egentlig  godt  ha- 
ve haft  tredjepræmien,  der 
var  en  dejlig  sportstaske. 
Men  efter  besøget  på  flyve- 
stationen er  ønsket  om 
sportstasken  gledet  lidt  i 
baggrunden,  for  besøget  var 
så  spændende.  Hvor  mange 
15-årige  piger  kan  også  pra- 
le af,  at  de  har  fået  lov  til  at 
springe  ud  af  et  18  meter 


Bettina  er  klar  til  at 
sprige  ud.  (FOTO: 
Amts  Avisen/Djursland) . 

Pressen  var  meget  interesseret 
i  Bettina  og  hendes  bedrifter. 


højt  tårn  og  sidde  i  helikop- 
tere og  andre  spændende 
ting,  atypiske  for  en  pige  på 
15  år. 

Blev  pludselig  berømt 

En  førsteplads  tre  år  i  træk, 
det  var  trods  alt  impone- 
rende. Så  det  ville  en  mand 
fra  Forsvaret  godt  skrive 
lidt  om  i  deres  interne  blad. 
Snart  blev  familien  Jensen 
ringet  op  af  journalister  fra 
hele  landet,  lige  fra  lokale 
ugeaviser  til  store  nationale 
dagblade.  Fra  Jyllandspo- 
sten til  Ude  og  Hjemme 
oblev  der  skrevet  om  Bettina 
og  hendes  fantastiske  præ- 
station. 1  Herning  klarede 
Bettina  160  meter  med  15 
svære  forhindringer  på  ét 
minut  og  37  sekunder,  og 
det  er  altså  godt  nok  til  en 
førsteplads. 

Bettina  blev  hurtigt  be- 
rømt både  på  sin  skole  og 
blandt  vennerne.  Spalte  op 
og  spalte  ned  med  skriverier 
om  en  klassekammerat  er 


også  meget  spændende, 
specielt  når  journalisterne 
møder  op  på  skolen. 

Vil  gerne  på  mission  og 
være  stuntwoman 
Bettina  vil  frygtelig  gerne 
en  dag  være  stuntwoman. 
Men  det  er  en  drøm,  hun 
må  have  til  gode,  for  lige 
nu  ønsker  hendes  forældre, 
at  hun  koncentrerer  sig  om 
sin  uddannelse. 

Bettina  selv  regner  med, 
at  hun,  når  hun  er  færdig  i 
folkeskolen  vil  sejle  på  sko- 
leskibet Danmark. 

-  Jeg  syntes,  at  det 
kunne  være  meget  spæn- 
dende, og  jeg  tror,  at  der  er 
mange  ting  at  lære  i  det 
miljø,  siger  Bettina,  der 
hellere  vil  kravle  til  tops  i 
en  mast  end  at  læse  i  en 
bog.  Det  er  derfor  nok  in- 
gen tilfældighed,  at  Bettina 
også  er  gymnast.  Hver  uge 
udfolder  hun  sig  sorn 
springgymnast  hos  Århus 
Gymnasterne. 


Bettina  Jensen,  15 ,  er  med- 
lem  af  Århus  Ward. 
(FOTO:  Jensen) 

Bettina  er  også  seminarelev. 
-  Jeg  går  til  seminar  for  at 
lære  noget  mere  om  Kirken 
bg  det,  vi  tror  på,  fortæller 
Bettina,  men  jeg  syntes,  det 
er  svært.  Der  er  så  mange 
spørgsmål,  man  skal  besva- 
re, og  jeg  syntes  ikke,  det  er 
let. 

-  Jeg  vil  også  gerne  på 
mission  en  dag,  siger  Betti- 
na, der  syntes,  at  det  er  dej- 
ligt at  høre  vidnesbyrd  fra 
de  nyligt  hjemvendte  missi- 
onærer. 

-  Sådan  et  vidnesbyrd 
kunne  jeg  også  godt  tænke 
mig  at  få,  siger  Bettina,  der 
også  har  haft  sin  mors  gode 
eksempel.  Vera  Jensen  var 
på  mission  i  Tyskland,  før 
hun  blev  gift.  1  skolen  ved 
alle  godt,  at  Bettina  er 
medlem  af  Kirken,  og  det 
bliver  hun  respekteret  me- 
get for. 


-  I  begyndelsen  var  der  da 
nogle,  der  drillede  lidt,  men 
det  holdt  hurtigt  op,  og  nu 
bliver  jeg  vist  meget  inte- 
resse pga.  min  religion,  siger 
Bettina. 

Mission,  Skoleskibet  og 
stuntskole  må  dog  trods  alt 
vente  en  tid,  for  Bettina  er 
kun  15  år,  og  lige  nu  drejer 
det  sig  om  skole,  seminar  og 
Unge  Pigers  aktiviteter. 

Susanne  Perkins 

En  samtale  om  Filippinerne 

og  Mikronesien 

Kirken  blomstrer  i  Mikronesien,  som  breder  sig  over  et  område  i  Stillehavet, 

der  er  større  end  Europa,  selvom  om  de  2.200  øers  areal  ikke  er  større 
end  Luxembourg.  Væksten  fortsætter  også  i  Filippinerne,  hvor  Informations- 
og  Samfundstjenestens  indsats  hjælper  Kirken  med  at  påvirke  mennesker,  som  man 
ikke  har  nået  ud  til  før.  Ensign  har  talt  med  ældste  Ben  B.  Banks 
fra  De  Halvfjerds,  der  er  områdepræsident  for  Filippinerne  og  Mikronesien, 
og  hans  rådgivere  Augusto  A.  Lim  og  Kenneth  Johnson, 
som  også  begge  kommer  fra  De  Halvfjerds. 


Spørgsmål 

Hvilken  form  for  vækst  op- 
lever Kirken  i  Mikronesien? 

Svar 

Evangeliets  indflydelse 
mærkes  stadig  mere  på  de 


forskellige  ø-grupper,  som 
omfatter  Republikken 
Marshall-øerne,  Forbunds- 
staten Mikronesien,  Repu- 
blikken Palau,  Guam 
(USA),  commenwealth- 
landet  Northern  Marianas 


og  forskellige  andre  øer  un- 
der forskellig  overhøjhed. 
Vi  har  9  distrikter  og  40 
grene  spredt  på  øerne,  og 
den  samlede  medlemsskare 
nærmer  sig  8.000.  Kirken  er 
ret  kendt  på  mange  af  øer- 


Ældste  Ben  B.  Banks, 
præsident 


ne,  og  flere  og  flere  grene 
når  et  punkt  i  deres  vækst, 
hvor  de  er  i  stand  til  at  byg- 
ge kirker.  Missionærerne  i 
missionen,  der  dækker  Mi- 
kronesien med  hovedkon- 
tor i  Guam,  klarer  sig  flot  i 
missioneringen  blandt  man- 
ge kulturer  og  sprog,  som 
befolkningen  taler  på  disse 
vidtstrakte  øer. 

Spørgsmål 

Hvilke  forhindringer  møder 
Kirken  i  den  fortsatte 
vækst? 

Svar 

Vi  oplever  udfordringer  i 
Mikronesien.  Kirkens  med- 
lemmer møder  ofte  en 
usædvanlig  modstand  fra 
medlemmer  af  andre  tros- 
samfund, men  denne  mod- 
stand kan  faktisk  styrke  vo- 
re medlemmers  vidnesbyrd. 
Som  alle  andre  steder  er 
overholdelse  af  visdomsor- 
det  en  stadig  udfordring  for 
mange  mennesker  i  Mikro- 
nesien, især  spiritus  og  to- 
bak. Fastholdelse  af  nyom- 
vendte  er  en  stadig  udfor- 
dring samt  uddannelsen  af 
ledere  til  at  holde  trit  med 
væksten.  For  det  meste 

passer  ø-kulturerne  dog  fint 
sammen  med  evangeliets 
principper,  da  begge  lægger 
stor  vægt  på  stærke  famili- 
er. Generelt  har  mennesker 
i  Mikronesien  stor  tro,  og 
de  respekterer  og  følger  de- 
res ledere.  Det  er  en  fornø- 
jelse at  arbejde  blandt  dem. 

Spørgsmål 

Hvordan  går  det  Kirken  i 
Filippinerne? 

Svar 

1  løbet  af  det  sidste  år  har  vi 
oplevet  nogle  spændende 
gennembrud  på  informati- 
onsområdet. Det  første  mis- 
sionærpar havde  så  stor 
succes,  at  vi  nu  har  et  kom- 
plet kontor  for  Informati- 
ons- og  Samfundstjenesten 
i  Filippinerne.  To  lands- 
dækkende aviser  bringer 
hver  uge  familieorienterede 
artikler,  som  er  skrevet  af 
missionærerne.  Kirken  le- 
verer tre  timers  program  til 
en  stor  radiostation  hver 
søndag  i  den  bedste  sende- 
tid. 216  kabel-tv  stationer 
udsender  også  Kirkens  pro- 


grammer til  deres  seere.  Kir- 
ken er  blevet  kraftigt  invol- 
veret i  en  national  familie- 
uge, som  foregår  hvert  år  i 
september.  Vi  er  faktisk 
med  i  styringskomiteen, 
som  ledes  af  et  medlem  af 
præsident  Ramos'  regering. 

Vi  har  udstillinger  om 
slægtsforskning  og  sundhed, 
som  har  givet  stor  respons. 
Et  butikscenter  bad  om  at 
få  vores  udstilling  om 
slægtsforskning,  fordi  de 
havde  hørt,  at  vi  havde  ud- 
stillet i  et  andet  center  i  by- 
en. Et  andet  sted  kom  hele 
byens  politistyrke  til  en  af 
vore  kirker  for  at  lære  hjer- 
temassage af  et  missionær- 
ægtepar. For  nylig  viste 
missionærer  Kirkens  radio- 
og  fjernsynsproduktioner  til 
godt  80  journalister.  Grup- 
pen virkede  i  begyndelsen 
ret  kyniske  og  skeptiske, 
men  senere  kunne  man  se 
tårer  i  manges  øjne,  og  der 
kom  flere  positive  kom- 
mentarer som  »Kirkens 
værdinormer  er  præcis  det, 
dette  land  behøver  lige 
nu.« 


Spørgsmål 

Kan  1  nævne  nogle  resulta- 
ter af  denne  indsats? 

Svar 

Det  har  været  forbløffende 
at  se,  hvordan  Herren  har 
åbnet  så  mange  døre  på  så 
kort  tid.  Det  har  været 
glædeligt  at  se,  hvordan 
ward,  grene,  stave  og  di- 
strikter over  hele  Filippi- 
nerne har  samarbejdet  me- 
re med  ledere  i  lokalsam- 
fundet og  lokale  sociale  or- 
ganisationer. På  grund  af 
Kirkens  nylige  omtale  i  me- 
dierne når  evangeliet  nu  ud 
til  flere  filippinere,  hvor 
mange  tidligere  var  util- 
gængelige, fordi  de  bor  i 
indhegnede  og  bevogtede 
kvarterer,  som  missionærer- 
ne ikke  kunne  få  adgang 
til.  Vi  forventer  at  se  flere 
nyomvendte  fra  disse  be- 
folkningsgrupper, nye  med- 
lemmer, som  kan  bidrage 
med  styrke  og  lederevner. 

Livet  er  stadigt  vanske- 
ligt for  flertallet  i  Filippi- 
nerne. Naturkatastrofer  er 
så  almindelige,  at  de  ofte 


ikke  omtales  i  nyhederne  i 
aviserne.  Selv  om  mange  er 
fattige  i  Mikronesien  læn- 
gere mod  øst,  så  får  indbyg- 
gerne på  disse  øer  generelt 
nok  at  spise.  Modsætnings- 
vis er  fattigdommen  i  Filip- 
pinerne sådan,  at  en  stor 
andel  af  befolkningen  er 
underernæret.  Mange  med- 
lemmer kan  måske  huske  et 
større  vulkanudbrud  i  Filip- 
pinerne for  nogle  år  siden, 
men  de  ved  sikkert  ikke,  at 
aske  stadig  skylles  ned,  når 
det  regner,  og  det  skaber 
mange  problemer.  Et  med- 
lem af  Kirken  har  genop- 
bygget sit  hjem  tre  gange  og 
forsøgte  endda  at  bygge  hu- 
set på  pæle;  men  han  måtte 
til  sidst  give  op,  da  asken 
blev  9  m  dyb. 

Men  filippinerne  er 
utrolig  sejlivede,  og  den 
store  andel  af  befolknin- 
gen med  uddannelse  viser, 
hvor  hårdt  de  forsøger  at 
skabe  en  bedre  tilværelse. 
De  er  åndelige  og  modtage- 
lige for  evangeliet,  og  vi 
forventer  stadig  megen 
vækst  her. 


Ældste  Augusto  A.  Lim,  førsterådgiver  Ældste  Kenneth  Johnson,  andenrådgiver 


K  I  R  K  E  N  Y  T 

9 


Kirken  går  på  internettet 
-  det  er  fremtiden! 


»Surfe«,  »links«  og 
»homepage«  er  ord, 
der  for  tusindvis  af 
danskere  er  blevet 
hverdagskost. 
Mens  disse  begreber 
ikke  henviser  til 
hverken  vandsport 
eller  kæder,  som 
man  måske  kunne 
tro,  hvis  man  slog 
dem  op  i  Gyldendals 
røde  ordbog,  så  er 
de  snarere  meget 
kendte  og  brugte 
begreber  i  forbin^ 
delse  med  brugen  af 
internettet. 


Jeg  er  sikker  på,  at  der 
blandt  »Kirkenyts«  læse- 
re sidder  en  masse  menne- 
sker, der  som  jeg  har  hørt 
folk  bruge  ordet  internet  og 
relaterede  begreber  i  flæng, 
uden  egentlig  rigtig  at  vide, 
hvad  det  er,  de  taler  om. 

Som  medlem  af  Kirkens 
Informations-  og  Samfunds- 
tjeneste i  Københavns  Stav 
blev  jeg  for  nyligt  tvunget 
til  at  slå  ørene  ud  og  sætte 
mig  lidt  mere  ind  i,  hvad 
det  egentlig  gik  ud  på. 

Oplevelsen  begyndte,  da 
jeg  en  aftenstund  i  novem- 
ber måned  blev  ringet  op  af 
en  bror,  jeg  slet  ikke  kend- 
te. Det  var  bror  Steffen 


Estrup,  der  er  rådgiver  i 
Helsingør  Gren  i  Køben- 
havns Stav.  Han  kom  lige 
til  sagen  og  fortalte,  at  han 
godt  kunne  tænke  sig  at 
putte  en  masse  af  Kirkens 
materialer  på  internettet. 
Det  lød  umiddelbart  ret  in- 
teressant, men  i  Kirken  skal 
vi  jo  lige  rådføre  os  med 
hinanden  og  have  tilladel- 
ser fra  vores  præstedømme- 
ledere, og  det  snakkede  vi 
lidt  frem  og  tilbage  om. 
Faktisk  vidste  jeg  ikke  rigtig 
noget  om  internettet,  men 
da  jeg  jo  er  informations- 


chef i  Københavns  Stav  og 
gerne  vil  være  med  på  no- 
derne snakkede  jeg  ikke  for 
højt  om  det. 

Efter  tre  måneders  tål- 
modig venten  fra  Steffens 
side,  blev  jeg  atter  ringet  op 
af  Steffen  Estrup.  »Du, 
hvordan  går  det  med  pla- 
nerne om  at  putte  Kirken 
på  Internettet?« 

Nu  skulle  der  gøres  no- 
get ved  det!  Dvs.  det  var 
der  allerede  gjort.  Steffen 
Estrup,  32,  og  far  til  tre  små 
børn  under  4,  er  ikke  så  let 
at  stoppe.  I  de  forgangne 


måneder  var  der  sket  ting 
og  sager  på  internettet  og 
også  for  Kirken  i  Danmark. 
Men  før  jeg  fortsætter  med 
Steffen  og  hans  bedrifter  på 
internettet  vil  jeg  gerne 
indrømme,  at  jeg  bekendte 
kulør  over  for  Steffen  og  in- 
formerede ham  om  min 
manglende  viden.  Så  en 
kold  og  snefyldt  eftermid- 
dag satte  vi  os  ned,  og  Stef- 
fen tegnede  og  fortalte  og 
forklarede. 

Hvad  er  internettet? 

Internettet  er,  enkelt  for- 
klaret, tusindvis  af  compu- 
tere, der  kan  kommunikere 
med  hinanden  via  fx  tele- 
fonkabler. Man  kan,  hvis 
man  er  internetabonnent, 
via  sin  computer,  få  forbin- 
delse med  andre  abonnen- 
ter fra  hele  verden.  Hvert 
land  har  en  eller  flere  udby- 
dere, eller  servere.  Det  er 
firmaerne  eller  personerne, 
der  er  ansvarlige  for  forbin- 
delsen til  alle  de  andre  ser- 
vere verden  over.  Disse 
kabler,  der  er  meget  tykke 
telefonkabler,  ligger  dybt  på 
Atlanterhavets  bund.  Hvor- 
dan et  kabel  kan  være  langt 
nok  til  at  nå  fra  den  ene  si- 
de til  den  anden,  det  — > 


Steffen  Estrup,  medlem  af 
Helsingør  Gren  i  Københavns 
Stav,  bruger  mange  timer  om 
ugen  på  at  informere  om 
Kirken  via  internettet. 
(FOTO;  TD) 

skal  man  have  fantasi  til  at 
forestille  sig,  men  kablet  er 
meget  langt  blev  jeg  fortalt. 

På  internettet  kan  hvem 
som  helst,  der  har  tegnet  et 
abonnement,  oprette  en  fil, 
også  kaldet  en  »Homepa- 
ge«, der  fungerer  som  den- 
ne persons,  families  eller 
virksomheds  »hjem«.  En 
homepage  kan  indeholde 
mange  forskellige  filer  og 
dokumenter,  som  hvem 
som  helst  har  adgang  til. 
Hver  abonnent  har  en 
»adresse«,  der  består  af  en 
masse  bogstaver  i  en  slags 
kodeform  med  kolonner  og 
skråstreger  og  punktummer 
ind  imellem  hinanden  i  én 
pærevælling.  Ja,  sådan  kan 
det  i  hvert  tilfælde  godt  se 
ud  for  en,  som  aldrig  har 
beskæftiget  sig  med  sådan- 
ne ting  før. 

Er  man  interesseret  i  et 
givet  emne,  kan  man  næ- 
sten være  100%  sikker  på, 
at  der  er  andre  rundt  om  i 
verden,  der  også  interesse- 
rer sig  for  det  samme,  så  i 
løbet  af  nul  komma  fem 
kan  man  have  forbindelse 
til  disse  andre  mennesker 
og  deres  viden.  Det  er  sim- 
pelthen hele  verden,  der 
ligger  for  ens  fødder. 

Hvis  man  kender  inter- 
netadressen på  forskellige 
mennesker  rundt  om  i  ver- 
den, kan  man  gå  ind  og  se, 
hvad  det  er  for  nogle  ting, 
de  har  skrevet  om  sig  selv, 
eller  hvad  de  interesserer 
sig  for.  Som  regel  er  der 
»Links«  dvs.  forbindelse  til 
andre  mennesker  med  sam- 
me interesser.  Man  kan  så- 
ledes ved  blot  at  gå  ind  og 
åbne  et  enkelt  »Homepa- 
ge«-dokument,  hoppe  eller 
»surfe«,  som  fagfolk  kalder 
det,  fra  det  ene  dokument 
eller  person  til  den  anden. 


1  slutningen  af  februar 
1 996  gik  Kirken  officielt 
på  internettet  med  denne 
Homepage . 


Mulighederne  er  uendelige, 
og  brugerne  er  der  millioner 
af.  Emnerne  er  utømmelige, 
og  det  er  de  mest  utrolige 
ting,  man  kan  finde,  hvis 
man  har  tid  nok. 

Nu  ved  jeg  jo  godt,  at 
der  er  mange  der  tænker: 
»Hvad  i  al  verden  har  in- 
ternettet dog  med  Kirken  at 
gøre?«  Og  her  vender  vi  til- 
bage til  Steffen  Estrup  og 
hans  oprindelige  idé. 

Informationer  om 
Kirken  på  internettet 

I  Danmark  er  der  tusindvis 
af  brugere  af  internettet. 
Det  er  informationssamfun- 
dets fremtid,  og  det  spås,  at 
inden  længe  vil  alle  skoler 
og  biblioteker  og  andre  in- 
stitutioner være  tilsluttet 
internettet. 

Hvert  år  er  der  hundred- 
vis af  skoleelever,  der  laver 
opgaver  om  kirkesamfund 
og  religioner,  og  med  ad- 
gang til  internettet  ville  det 
være  genialt,  hvis  de  på 
blot  få  minutter  kunne  ha- 
ve adgang  til  materialer  om 
Kirken,  som  vi  havde  pro- 
duceret. 


Steffen,  der  til  dagligt  er 
computerprogrammør  og 
-ekspert  på  dagbladet 
Det  Fri  Aktuelt,  har  de 
sidste  par  måneder  brugt 
meget  af  sin  fritid  på  at  ta- 
ste disse  dokumenter  ind 
som  en  del  at  sin  egen 
»Homepage«.  Der  er  infor- 
mationer om  Kirken  i  Dan- 
mark, hvor  vores  kirkebyg- 
ninger ligger,  og  hvilke 
tidspunkter  de  forskellige 
enheder  møder. 

Klikker  man  på  Estrups 
»Homepage«,  kan  man  og- 
så se  flotte  billeder  af  fami- 
liens tre  børn  og  læse  om 
deres  fritidsinteresser  og  her 
også  om  deres  medlemskab 
i  Kirken. 

Siden  den  18.  januar 
1995  har  der  været  328 
mennesker  inde  og  se  på 
Steffens  dokument,  der 
handler  om  Jesu  Kristi  Kir- 
ke, Mormonerne  i  Dan- 
mark. Det  er  jo  ret  mange 
og  sikkert  kun  begyndel- 
sen. 

Hvis  man  søger  på  ordet 
Mormon,  ville  man  også 
kunne  finde  frem  til  Stef- 
fens dokumenter. 


Kontakt  med  medlemmer 
fra  hele  verden 

Da  Steffen  gik  på  nettet 
med  nogle  af  Kirkens  mate- 
rialer på  dansk  varede  det 
ikke  længe,  før  han  blev 
kontaktet  af  alverdens  med- 
lemmer. I  både  Norge  og 
Sverige  sidder  der  menne- 
sker, der  arbejder  intenst 
med  at  få  Kirken  på  nettet. 
I  løbet  af  kort  tid  blev  der 
oprettet  »Links«,  således  at 
en  dansk  bruger,  der  tilfæl- 
digt kigger  ind  på  Steffens 
»Homepage«,  også  kan  få 
forbindelse  til  de  materialer, 
der  er  om  Kirken  både  i 
Norge  og  Sverige. 

Der  sidder  i  USA,  hvor 
internettet  har  sin  oprin- 
delse, et  utal  af  hjemvendte 
missionærer,  der  desperat 
forsøger  at  holde  forbindel- 
sen ved  lige  med  de  lande, 
de  har  tjent  i.  Således  er 
der  også  mange  hjemvendte 
missionærer,  der  allerede 
har  kontaktet  Steffen  via 
internettet  og  spurgt  til  for- 
skellige af  Kirkens  medlem- 
mer. 

På  Internettet  bliver  der 
også  fortalt  om  missio-  — > 


lation  conceoimg  The  Chwch,  of  Jesus  Chnst  of 

nærsammenkomster,  og 
man  opdaterer  hinanden  om 
begivenheder  relaterede  til 
de  missioner,  man  tjente  i. 

Som  tidligere  nævnt  kan 
man,  hvis  man  søger  på  or- 
det Mormon,  finde  frem  til 
Steffens  dokument,  men 
også  tusindvis  af  andre  do- 
kumenter, der  strækker  sig 
lige  fra  modbydelige  anti- 
mormonske  skrivelser  til 
trosfremmende  oplevelser 
mennesker  har  haft. 


Debatten  er  livlig  på  inter- 
nettet.  Der  går  ikke  mange 
timer  efter  nogen  har  udtalt 
sig  om  Kirken  på  den  ene 
eller  den  anden  måde,  før 
end  en  eller  anden  har  sva- 
ret. 

Find  dig  en  partner 
på  nettet 

Mens  Steffen  tegner  og  for- 
klarer om  internettet,  går 
det  op  for  ham,  at  jeg  tilhø- 
rer den  voksende  del  af  Kir- 


På  sin  computer  kan  Steffen, 
via  internettet,  kommunikere 
med  tusindvis  af  mennesker 
over  hele  verden. 
(FOTO:  TD) 


kens  medlemmer  der  er 
»single«  altså  ugift.  »Aha«, 
siger  Steffen  og  begynder 
med  små  julelys  i  øjnene  at 
fortælle  mig  om,  hvordan 
der  i  december  1995  blev 
oprettet  en  kontaktservice 
for  medlemmer  af  Kirken 
på  nettet.  Atter  engang 
spiller  jeg  cool,  og  da  jeg  en 
anden  dag  er  med  Steffen 
på  arbejdet  for  at  få  en  »li- 
ve« demonstration  af  nettet 
og  dets  kunnen,  prøver  jeg 
med  store  anstrengelser  at 
skjule  min  interesse  i  at  ka- 
ste et  førstehåndsblik  på  sa- 
gerne. 

Det  var  sjovt!  Den  var 
god  nok.  Hundredvis  af 
navne  på  brødre  og  søstre  i 
alle  aldre  og  kategorier,  der 
bare  venter  på  at  møde  den 
eneste  ene.  Er  du  fraskilt, 
kan  du  gå  ind  og  søge  på  en 
mage  i  den  kategori  og  en 
passende  alder,  er  du  enke 
eller  enkemand  ligeså.  Er 
du  ung  og  i  tyverne  er  der 
hundredvis  af  muligheder. 

Et  skal  dog  siges.  For  at 
kunne  være  med  skal  man 
altså  være  tilsluttet  nettet 
og  have  en  E-mail  adresse, 
så  allerede  her  er  der  jo  en 
del  mennesker,  der  er  forbi- 
gået. Men  sjovt  var  det. 


Information,  missionering 
eller  ægteskab 

Ja,  ja,  noget  ægteskab  blev 
det  nu  ikke  til  for  mig  i  før- 
ste omgang,  men  mængden 
af  informationer  og  viden, 
som  jeg  kunne  få  adgang  til 
fascinerede  mig.  Jeg  syntes, 
at  det  er  imponerende,  at 
en  bror  har  lyst  til  at 
bruge  så  meget  af  sin  tid 
til  at  hjælpe  med  til  at  spre- 
de evangeliet  på  denne  må- 
de. 

Selvom  jer  ikke  er  super- 
teknisk, ej  heller  er  jeg  en 
superbruger  af  computere, 
så  fik  jeg  alligevel  lyst  til  at 
være  med  på  noderne.  Jeg 
gik  fra  Steffen  den  efter- 
middag fast  besluttet  på  at 
anskaffe  mig  et  modem  og 
få  adgang  til  nettet.  Så  vidt 
jeg  kan  se  er  det  vejen  frem 
i  vores  informationssam- 
fund. Det  er  tilsyneladende 
også,  hvad  Kirkens  hoved- 
sæde har  besluttet.  For  i 
slutningen  af  februar  1996 
gik  Jesu  Kristi  Kirke  af  Sid- 
ste Dages  Hellige  officielt 
på  Internet  med  en 
»Homepage«,  der  informe- 
rer læseren  om,  at  i  fremti- 
den kan  man  her  finde  offi- 
cielle informationer,  der  har 
med  Kirken,  dens  lærdom- 
me, organisation  og  politik 
at  gøre. 

Susanne  Perkins  arbejder 
for  Informations-  og  Sam- 
fundstjenesten i  Københavns 
Stav. 


Fra  den  18.  januar  1996 
til  den  22.  februar  har  der 
været  328  mennesker  inde  og 
se  på  Steffens  dokument 
om  Kirken. 


•■l^l,  *  fpdaU'ret  14.  frhrtjor  J996 

Udgaver 
på  engelsk 


Mormons  Bog 

Oversættelser  af  Mormons  Bog 


•REPIACED  BY  lATEfi 

REVISION 
••OUT  OF  PRINT 
#PARTIALL¥  COMPinED 


Det  stigende  antal  af  oversættelser  af  Mormons  Bog  i  1980' erne  og  90'erne  afspejler  Kirkens  stigende  internationalisering. 
Uddrag  af  eller  hele  Mormons  Bog  findes  nu  på  88  forskellige  sprog,  som  tales  af  ca.  70  %  af  verdens  befolkning. 

Festlig  og  fornøjelig  fastelavn 
i  Københavns  3»Ward! 


Der  var  alt  lige  fra  flotte  Power  Rangers  til  harske  soldater 
ved  3.  Wards  fastelavnsfest.  (FOTO:  TD) 


Alle  sejl  var  sat,  da  årets 
fastelavnsfest  skulle 
løbe  af  stablen.  Der  havde 
været  annonceret  med  flot- 
te og  »frække«  plakater, 
som  fik  enhver  nysgerrig 
sjæl  til  at  gøre  sit  for  at  bli- 
ve ganske  ukendelig.  Der 
har  sikkert  været  mangen 
en  far  eller  mor,  som  har 
siddet  og,  i  sit  ansigts  sved 
fabrikeret  flotte  kostumer 


til  dagen.  Der  var  rigtig 
mange  børn  til  arrangemen- 
tet, og  de  var  utroligt  flot 
klædt  ud.  Primus  motor  bag 
dette  arrangement  var  akti- 
vitetskomiteen,  som  endnu 
engang  bevidste,  at  de  ved, 
hvad  det  drejer  sig  om  - 
at  børnene  skal  have  det 
sjovt. 

Til  festen  var  der  alt  lige 
fra  riddertidens  helte  til 


tegneseriefigurer.  Der  var 
flowerpower  børn,  klovne, 
indianere,  Zoro'er,  Dracula- 
er, robotter,  grøntsager, 
boksere,  soldater,  cykelryt- 
tere, manden  med  leen,  feer 
og  hekse,  Michael  Jackson 
og  endda  også  et  transpor- 
tabelt brusebad  -  ja,  man 
kunne  vel  ikke  have  fundet 
en  mere  broget  forsamling 
nord  for  Alperne. 


Det  mest  spændende  ved 
hele  begivenheden  var  selv- 
følgelig tøndeslagningen,  og 
det  gik  ikke  stille  for  sig. 
Alle  var  interesseret  i  at  bli- 
ve kattekonger  og  katte- 
dronninger.  Ja,  en  meget  iv- 
rig far  til  fire  børn  var  så  iv- 
rig ved  sidste  års  fastelavns- 
fest, at  komiteen  i  år  havde 
besluttet,  at  han  skulle  have 
en  tønde  helt  for  sig  selv.  — > 

Det  blev  arrangementets  ro- 
sin i  pølseenden,  for  tønden 
skulle  slås  ned  med  kun  10 
slag!  Den  ivrige  slagsbror 
beviste,  endnu  engang,  at 
det  kan  betale  sig  at  spise 
sine  havregryn  hver  mor- 
gen. Under  stort  bifald  og 
jubelråb  blev  der  talt  ned, 
hver  gang  han  slog  til  tøn- 
den. Niende  gang  røg  tøn- 
den ned  og  sendte  kaskader 
af  karameller  og  andet  guf 
ud  over  gulvet  -  til  stor 
glæde  for  alle  børnene,  som 
var  parate  til  at  rydde  op  ef- 
ter ham.  Mange  vil  sikkert 
tale  om  det  i  lang  tid  -  og 
kommer  der  et  barn  og  for- 
tæller stolt,  at  man  i  3. 
Ward  har  verdens  stærkeste 
mand  -  så  er  det  altså  ikke 
helt  ved  siden  af! ! ! 

Charlotte  Leit  er  medlem 
af  Københavns  3 .  Ward  og 
arbejder  som  informations- 
medarbejder  i  Københavns 
Stav. 


Amy  Meilsøe,  3  år,  er  klar  til  at  charme  sig  ind  i  alles  hjerter.  Bror  LxLsse  Jansen  fik  sin  egen  tønde.  Han  slog  den  ned  på  9 

(FOTO:  TD)  slag.  Det  var  ét  slag  mindre  end  udfordringen!  (FOTO:  TD) 

MORMON'OPLEVELSER 


Velsignelser 
i  forklædning 


I min  patriarkalske  vel- 
signelse står  der  i  slut- 
ningen noget,  som  kan  væ- 
re svært  at  gennemskue. 
Der  står  nemlig:  »Disse  vel- 
signelser, hvorom  du  nu  har 
modtaget  løfte,  sammen 
med  sådanne,  som  Herren 
måske  vil  tilføje,  ja,  velsig- 
nelser i  forklædning,  beseg- 
ler jeg  på  dit  hoved«. 

Det  der  med  velsignelser 
i  forklædning  tænkte  jeg  ik- 
ke særlig  meget  over  betyd- 
ningen af,  lige  da  jeg  mod- 
tog min  patriarkalske  velsig- 
nelse. Men  den  oplevelse, 
som  jeg  gerne  vil  fortælle 
om  her,  er  en  af  de  velsig- 
nelser i  forklædning,  som 
jeg  er  blevet  velsignet  med. 

I  1993  var  jeg  indlagt  på 
hospitalet.  Det  var  en  svær 
periode  i  mit  liv,  og  jeg  var 
faktisk  rigtig  vred  over  de 
ting,  jeg  gennemgik.  Dette 
hospitalsophold  skulle  sene- 
re vise  sig  at  være  en  af  de 
bedste  missionæroplevelser, 
som  jeg  har  haft  i  mit  liv. 

Da  jeg  blev  indlagt  på 
hospitalet  havde  jeg  selvføl- 
gelig kontaktet  min  familie, 
og  jeg  vidste,  at  de  bad  for 
mig  og  mit  helbred. 

Under  mit  ophold  på 
hospitalet  fik  jeg  besøg  af 
både  familie  og  venner. 
Specielt  en  af  mine  venner, 
der  netop  var  vendt  hjem 
fra  sin  mission  kom  og  gav 
mig  en  præstedømmevelsig- 
nelse. 


Når  man  sådan  er  indlagt 
på  et  hospital,  lærer  man 
hurtigt  sine  medpatienter  at 
kende,  og  man  falder  i  snak 
med  mange  forskellige 
mennesker. 

Således  mødte  jeg  også 
under  mit  hospitalsophold 
adskillige  mennesker,  som 
jeg  endnu  husker. 

En  ældre  søster  fra  mit 
ward  har  en  datter,  som  var 
indlagt  på  samme  hospital. 
En  dag,  mens  vi  sad  og  spi- 
ste, talte  hun  meget  nega- 
tivt om  Kirken,  og  det  vare- 
de ikke  længe,  før  alle  de 
andre  omkring  vores  bord 
fandt  ud  af,  at  jeg  var  med- 
lem af  Jesu  Kristi  Kirke  af 
Sidste  Dages  Hellige. 

Efter  denne  episode,  som 
jeg  i  øvrigt  ikke  tog  mig 
særligt  nær,  kom  en  anden 
patient  hen  til  mig  og 
spurgte  mig,  om  jeg  ikke 
kunne  fortælle  hende  noget 
mere  om,  hvad  det  var  jeg 
troede  på.  Det  ville  jeg  jo 
meget  gerne.  Tilfældigvis 
havde  jeg  et  eksemplar  af 
Stjernen  som  hun  fik  lov  at 
låne.  I  Stjernen  læste  hun 
bl.a.  en  artikel,  der  handle- 
de om  at  få  et  vidnesbyrd. 
På  et  senere  tidspunkt  kom 
hun  hen  til  mig  med  denne 
artikel  og  stillede  mig  nogle 
spørgsmål,  som  jeg  forsøgte 
at  besvare. 

I  løbet  af  vores  ophold 
på  hospitalet  havde  vi  man- 
ge små  samtaler,  hvor  vi 


lærte  hinanden  lidt  bedre 
at  kende.  Dette  blev  til 
mange  dejlige  samtaler  om 
evangeliet.  Efter  kort  tid 
blev  min  nye  veninde  over- 
flyttet til  en  anden  afdeling, 
men  vi  holdt  kontakten 
ved  lige. 

Der  gik  ikke  længe,  in- 
den denne  pige  begyndte  at 
modtage  missionærlektier- 
ne. En  dag,  da  vi  var  ude  at 
trække  lidt  frisk  luft  i  sko- 
ven, havde  jeg  lejlighed  til 
at  bære  mit  vidnesbyrd  om- 
kring tempelarbejde.  Denne 
søster  var  meget  modtagelig 
for  evangeliet.  Det  var  en 
kæmpe  oplevelse  at  få  lov 
til  at  dele  sit  vidnesbyrd 
med  et  andet  menneske, 
der  var  så  parat  til  at  accep- 
tere sandheden. 

Min  veninde  blev  kort 
tid  efter  døbt  ind  i  Kirken 
af  den  mand  som  hun  sene- 
re blev  viet  i  templet  til. 
Blot  to  måneder  før  hendes 
dåb  havde  vi  siddet  og  spist 
sammen,  og  hun  havde 
overhørt,  at  jeg  var  medlem 
af  Kirken. 

Denne  oplevelse  har 
lært  mig,  at  det  virkelig 
hjælper  at  være  medlems- 
missionær  og  fortælle  men- 
nesker, vi  kommer  i  kon- 
takt med,  at  vi  er  medlem- 
mer af  Kirken.  Vi  ved  al- 
drig, hvornår  Herren  har  en 
velsignelse  til  os,  med  én, 
som  er  parat  til  at  modtage 
evangeliet. 


Jeg  ved,  at  evangeliet  er 
sandt.  Jeg  ved,  at  Gud  lever 
og  at  Jesus  Kristus  er  min 
Frelser  og  Forløser,  og  at  jeg 
gennem  ham  kan  opnå 
evigt  liv. 

Jeg  holder  meget  af  at 
læse  i  skriften  og  ved,  at 
Mormons  Bog  er  sand  og  et 
vigtigt  missionærredskab. 
Jeg  vidner  om  dette  og  vid- 
ner også  om,  at  vor  him- 
melske Fader  elsker  alle  si- 
ne børn.  Det  er  derfor  op  til 
os,  som  har  evangeliet,  at 
være  gode  eksempler  for 
dem,  der  er  omkring  os. 

Jeg  troede  faktisk  ikke  et 
øjeblik,  at  min  veninde  vil- 
le blive  medlem  af  Kirken. 
Tværtimod  troede  jeg,  at 
hun  ville  genere  mig  på 
samme  måde,  som  jeg  hav- 
de følt  andre  gøre  det. 

For  mig  var  denne  ople- 
velse et  vidnesbyrd  om,  at 
vi  ikke  altid  kan  se,  hvem 
Herren  har  beredt  til  at 
modtage  evangeliet,  men  vi 
kan  være  redskaber  i  hans 
hånd. 

Denne  oplevelse  har  for 
mig  afgjort  været  den  bed- 
ste i  mit  liv,  og  det  var  i 
sandhed  en  velsignelse  i 
forklædning.  Jeg  takker 
min  himmelske  Fader  for 
denne  velsignelse. 

Lone  Marie  Jensen 

o 

er  medlem  af  Århus  Ward 
i  Århus  Stav. 

Hjørnestenen  til  et 
godt  hjem 


ræsident  Hinckley  for- 
talte om  fire  hjørnesten 


til  opbyggelsen  af  et  godt 
hjem  til  en  rekordstor  for- 
samling af  unge  gifte  par. 
Anledningen  var  en  regio- 
nalkonference for  5  af 
BYU's  stave  for  gifte  med- 
lemmer. 

Deltagelsen  på  ca.  6000 
medlemmer  -  3000  par  - 
regnes  for  at  være  noget  af 
det  højeste  i  Kirken  over- 
hovedet. Af  de  542  brødre 
der  var  inviteret  til  at  del- 
tage i  præstedømmeleder- 
skabsmøde  mødte  533  eller 
98%  op. 

Præsident  Hinckley  sag- 
de til  alle  de  unge  par,  at 


han  selv  syntes,  at  han  godt 
vidste,  hvad  det  var  for  ud- 
fordringer, unge  par  mødte  i 
dag.  Profeten  talte  om  ud- 
fordringer som  begrænset 
tid  og  penge,  bekymringer 
om  fremtiden,  spørgsmål 
om  job  og  karriere  samt 
omsorg  og  tanker  angående 
ens  børn. 

-  Jeg  tror  nok,  at  jeg 
ved  lidt  om  hvordan  I  har 
det,  sagde  præsident  Hinc- 
kley. Jeg  tænker  ca.  60  år 
tilbage  i  tiden.  Det  var 
mens  depressionen  var  på 
sit  højeste.  Hvis  der  var 
noget  tidspunkt,  hvor  det 
så  sort  ud  rent  økonomisk, 
så  var  det  på  dette  tids- 


punkt. Dengang  var  ar- 
bejdsløsheden i  Utah  på 
34%.  I  dag  klager  vi  over  5 
eller  6  %.  Jeg  blev  færdig 
med  min  universitetsud- 
dannelse, da  depressionen 
var  på  sit  højeste,  og  da  vi 
blev  gift  var  tilstandene  ik- 
ke meget  anderledes.  Jeg 
havde  et  arbejde,  hvor  jeg 
tjente  $165  om  måneden, 
og  vi  havde  ingen  opspa- 
ring. Jeg  fatter  ikke,  hvor- 
dan vi  turde  gifte  os.  Men 
vi  giftede  os  vel,  fordi  vi  el- 
skede hinanden,  og  så  luk- 
kede vi  ellers  øjnene  og 
sprang  ud  i  det.  Men  jeg 
tror,  at  vi  gjorde  det  med 
tro. 


Profeten  fortsatte:  »Vi  sad  i 
vores  hjem  forleden  aften. 
Der  var  dæmpet  belysning, 
og  jeg  kiggede  over  på  min 
kone.  Jeg  så  på  hendes 
hænder  ...  Vi  er  ved  at  bli- 
ve gamle.  Vi  er  ikke  helt  så 
høje,  som  vi  var  engang. 
Vores  hænder  er  rynkede, 
man  kan  tydeligt  se  vores 
blodåre  og  vi  lider  også  af 
lidt  gigt.  Det  er  der  mange 
der  får  når  de  kommer  op  i 
firserne.  Jeg  fik  tårer  i  øjne- 
ne, som  jeg  sad  der  og 
tænkte  på  vores  liv  sam- 
men. Jeg  tænkte  på  de  sor- 
ger, vi  havde  oplevet,  de 
nederlag,  vi  havde  lidt,  de 
kampe,  vi  har  kæmpet,  — > 


Præsident  Hinckley  hilser 
på  mange  af  de  unge 
par  og  deres  hørn  ved  en 
regionalkonference  for  unge 
i  Provo-området  i  Utah. 
(FOTO:  CN). 


K  I  R  K  E  N  Y  T 

17 


de  triumfer,  vi  har  oplevet, 
de  glade  stunder,  de  triste 
og  de  gode  tider.  Vi  er  her 
stadigvæk.« 

Verdens  bedste  mand 

Præsident  Hinckley  fortalte 
forsamlingen  om  et  brev, 
han  havde  fået  af  en  kvin- 
de, der  skrev  om  sin  mand 
og  roste  ham,  fordi  han  var 
en  retskaffen  præstedøm- 
mebærer  der  levede  et 
KristuS'lignende  liv.  Hun 
skrev  om,  hvor  mild  og 
god  hendes  mand  var,  og 
om,  hvordan  han  altid  an- 
strengte sig  for  hjælpe  hen- 
de og  børnene.  Hendes 
mand  var  lederen  i  deres 
hjem  og  ledte  hende  og 
børnene  i  studium  af  skrif- 
terne og  bøn.  Hun  sluttede 
sit  brev  med  at  sige,  at  han 
bare  var  den  bedste  mand 
på  jorden. 

-  Jeg  ville  ønske,  at  alle 
I  hustruer  tilstede  kunne 
skrive  sådan  et  brev  om  je- 
res mænd,  sagde  præsident 
Hinckley  til  forsamlingen. 
Og  jeg  burde  sige  til  jer 
brødre,  at  hvis  hun  ikke 
kan,  så  bør  1  tage  jer  sam- 
men og  forandre  jeres  ad- 
færd. 

-  Præsident  Hinckley 
fortale  forsamlingen  om  fil- 
men »My  fair  lady«,  hvor 
en  anset  engelsk  professor 
beslutter  sig  for  at  lave  et 
eksperiment,  hvori  han  skal 
forvandle  en  hård  og  fattig 
Cockney-pige,  som  talte  et 
forfærdeligt  sprog,  til  en  fin 
engelsk  dame.  I  processen 
sad  professoren  og  pralede 
til  sine  venner  om  hans  go- 
de resultat,  hvilket  pigen 
overhørte.  Professorens  ud- 
talelser fornærmede  hende 
og  hun  sagde:  »Forskellen 
på  en  blomsterpige  og  en 
rigtig  dame  er  ikke  den  må- 
de, hun  opfører  sig  på,  men 
snarere  den  måde  hun  bli- 
ver behandlet  på.« 

-  Dette  er  en  vidunder- 
lig udtalelse  brødre,  sagde 
præsident  Hinckley. 

Profeten  fortsatte  med  at 
gennemgå  fire  hovedhjør- 


nesten til  et  godt  hjem. 
Hjørnesten,  der  kommer  fra 
Jesu  Kristi  evangelium. 

1.  Gensidig  respekt 

Vis  hinanden  respekt.  Vis 
den  respekt,  der  kommer 
med  visheden  om,  at  hun  er 
Guds  datter,  og  at  jeg  er 
Guds  søn.  Hvis  jeg  gør  hen- 
de fortræd,  så  gør  jeg  også 
min  himmelske  Fader  for- 
træd. Sikken  en  stor  for- 
skel, der  ville  være,  hvis  der 
var  gensidig  respekt  i  hjem- 
mene, sagde  præsident 
Hinckley. 

-  Det  er  mit  meget  ke- 
delige hverv  at  sidde  som 
dommer  i  det  embede,  jeg 
besidder,  over  mennesker, 
som  engang  elskede  hinan- 
den og  sagde  ja  til  hinan- 
den over  Herrens  hellige  al- 
ter, men  som  af  forskellige 
årsager  er  kommet  i  vanske- 
ligheder og  nu  beder  om  at 
få  en  tempelskilsmisse.  I 
mange  mange  tilfælde  sker 
dette  pga.  selviskhed.  Situa- 
tionen opstår,  når  parterne 
mister  loyaliteten  og  re- 
spekten for  hinanden. 

-  Brødre,  1  vil  aldrig  i 
hele  jeres  liv  få  et  større  ak- 
tiv end  den  kvinde,  hvis  øj- 
nene 1  så  ind  i,  da  1  gav 
hinanden  hånden  over 
Herrens  alter.  Vis  respekt 
for  jeres  hustruer  og  lev  ær- 
værdigt, og  så  vil  jeres  liv 
være  fyldt  med  lykke. 

2.  Det  blide  svar 

-  Lær  at  tale  stille  og  roligt 
til  hittanden.  Når  vi  gør 
det,  så  har  tingene  en  eller 
anden  måde  at  løse  sig  på, 
sagde  profeten. 

Til  gengæld  forklarede 
han,  at  når  vi  hæver  vores 
stemmer,  så  bliver  selv  de 
mindste  uoverensstemmel- 
ser til  store  konflikter. 

3.  Økonomisk  ærlighed 
over  for  Herren 

Præsident  Hinckley  rådede 
medlemmerne  til  at  være 
ærlige  over  for  Herren,  når 
det  kom  til  deres  tiende  og 
offerydelser. 


-  1  er  alle  medlemmer  af 
denne  kirke,  sagde  profe- 
ten. I  har  alle  indgået  en  al- 
vorlig og  hellig  pagt  med 
medlemskabet  af  Jesu  Kristi 
Kirke  af  Sidste  Dages  Helli- 
ge. Nu  står  1  i  en  alvorlig  si- 
tuation i  livet.  I  er  unge,  og 
1  har  ikke  så  mange  penge. 
1  spørger  måske:  »Hvordan 
kan  vi  betale  tiende?« 

Profeten  sagde:  »Hvis  I 
gerne  vil  udrette  noget,  så 
lev  ærligt  over  for  Herren.  I 
vil  så  også  have  tilbøjelig- 
hed til  at  være  ærlige  over 
for  andre  mennesker  og  jer 
selv. 

4.  Bøn 

Præsident  Hinckley  talte  til 
forsamlingen  om  familiebøn 
og  om  at  knæle  ned  sam- 
men som  mand  og  hustru 
og  skiftes  til  at  takke  Her- 
ren for  hinanden  og  bede 
ham  om  at  velsigne  jeres 
håb  og  drømme,  jeres  ambi- 
tionener, jeres  liv  og  jeres 
børn,  som  de  kommer  til. 

Præsident  Hinckley  slut- 
tede med  at  sige,  at  han  ik- 
ke tøvede  med  at  love,  at 
hvis  ægtepar  vil  gå  tilbage 


Den  20.  og  21.  april 
inviterer  Køben- 
havns Stav  til  stavskon- 
ference  i  bygningen  på 
Magle  gårds  Allé.  For  al- 
le stavens  voksne  med- 
lemmer og  gæster  bliver 
der  lørdag  aften  afholdt 
møde  fra  kl.  19.00  - 
21.00. 


til  deres  hjem  og  pleje  og 
passe  det  med  disse  fire 
grundpiller  som  opskrift,  så 
ville  deres  liv  blive  lykkeli- 
ge og  kilden  til  godt. 

-  Jeg  er  sikker  på,  at 
Herren  vil  velsigne  jer,  for 
der  vil  være  mad  på  jeres 
borde,  tøj  på  jeres  kroppe 
og  tag  over  jeres  hoveder, 
sagde  profeten. 

Profeten  sluttede  med  at 
sige:  »Når  jeg  sådan  ser  ud 
over  jer  og  tænker  på, 
hvem  1  er  -  mænd  og  hu- 
struer, fædre,  mødre  -  nu 
eller  i  fremtiden  -  så  tæn- 
ker jeg  på  den  enorme  mu- 
lighed, 1  har  for  at  bringe 
ind  i  denne  verden  den  ge- 
neration, der  kunne  udgøre 
vendepunktet  -  for  en  ver- 
den, der  for  alvor  er  ved  at 
synke  ned  i  møg  og  snavs. 
Jeg  tænker  på  jeres  vidun- 
derlige mulighed  for  at  op- 
drage jeres  familie  i  retskaf- 
fenhed, i  sandhed,  med  tro- 
fasthed og  kærlighed  og  tro. 
Må  Herren  være  med  jer  i 
det  hellige  arbejde,  1  er  i 
gang  med. 

.•  :  '  :   :  GN 


Søndagens  møder  vil 
som  ved  de  foregående 
to  stavskonferencer  bli- 
ve indelt  i  to  sessioner, 
der  vil  møde  henholds- 
vis kl.  10.00  og  kl. 
14-00.  Stavens  medlem- 
mer vil  høre  nærmere 
om,  hvilke  enheder  der 
skal  møde  hvomår. 


Københavns  Stav 

inviterer 
til  stavskonference 

Pasning  af  vore  kirker 
Salt  Lake  City 


Siden  1991  Kar 
Kirken  hedt  medlem,' 
merne  om  at  påtage 
sig  en  væsentlig  del 
af  ansvaret  for 
rengøring  og  pasning 
af  vore  kirker.  Inter- 
national Magazine 
har  talt  med  Ted  D. 
SimmonSf  der  er 
administrerende 
direktør  for  Kirkens 
ejendomsforvaltning, 
for  at  høre,  hvordan 
det  går. 

Spørgsmål 

Fortæl  os  først  og  fremmest 
igen,  hvad  planerne  gik  ud 

o 

pa. 
Svar 

Tidligere  var  kirkens  pedel- 
ler ansat  til  at  passe  én  byg- 
ning. De  gjorde  alt:  Fejede, 
gjorde  rent,  satte  stole  op 
og  åbnede  og  låste  bygnin- 
gen. Nu  er  deltidsansat  ren- 
gøringspersonale ansat  til 
kun  at  forestå  den  grund- 
læggende rengøring.  Ved  at 
gøre  dette  udnytter  Kirken 
sine  ressourcer  mere  effek- 
tivt. 

Men  ligesom  pedellernes 
arbejde  er  ændret,  på  sam- 
me måde  er  medlemmernes 


ansvar  ændret.  Da  hver  kir- 
kebygning ikke  længere  er 
tildelt  en  fuldtidsansat  pe- 
del, skal  medlemmerne  ind- 
tage en  mere  aktiv  rolle  i 
rengøringen  og  pasningen 
af  bygningen.  Kirken  har 
med  medlemmernes  hjælp 
sparet  et  betragteligt  beløb 
på  rengøring  og  vedligehol- 
delse. Selv  om  vi  til  stadig- 


hed bygger  nye  kirker,  har 
vi  været  i  stand  til  at  gøre 
rent  og  vedligeholde  dem 
langt  billigere.  Det  beløb, 
der  spares  på  blot  et  år,  er 
tilstrækkeligt  til  at  bygge 
flere  nye  kirker.  Virkningen 
af  medlemmernes  hjælp  er 
stor,  og  jeg  er  ikke  i  tvivl 
om,  at  denne  plan  blev  in- 
spireret af  Herren. 


Spørgsmål 

Hvad  omfatter  medlemmer- 
nes ansvar? 

Svar 

Lad  mig  først  sige,  at  vi  hå- 
ber medlemmerne  vil  delta- 
ge på  grund  af  deres  kærlig- 
hed, ærbødighed  og  respekt 
for  Frelseren.  Kirkebygnin- 
gerne er  hans,  og  vi  tilbeder 
ham  i  dem.  Vi  bør  derfor 
ønske,  at  vore  kirker  til 
hver  en  tid  er  præsentable 
nok  til  Frelseren.  Desuden 
hjælper  det  os  som  med- 
lemmer med  at  påskønne 
kirkebygningerne  mere,  når 
vi  passer  godt  på  dem.  Tid- 
ligere deltog  medlemmerne 
direkte  i  bygningen  af  nye 
kirker.  Dengang  bidrog  man 
til  et  separat  byggefond.  Nu 
tjener  og  ofrer  medlemmer- 
ne ved  at  bidrage  til  pas- 
ningen af  bygningerne. 

Om  søndagen  beder  vi 
medlemmerne  om  at  samle 
papir  op  efter  møderne, 
sætte  borde  og  stole  frem 
og  senere  på  plads,  om  nød- 
vendigt tage  nyt  toiletpapir 
eller  papirservietter  frem  og 
på  andre  måder  holde  kir- 
kerne pæne  og  rene.  I 
ugens  løb  beder  vi  medlem- 
merne om  at  feje  gulvene, 
støvsuge  tæpper  og  tage  af- 
fald ud  efter  aktiviteter.  — > 


Ted  D.  Simmons 

Medlemmerne  har  nu  også 
opgaven  at  åbne  bygninger- 
ne hver  dag  og  låse  efter 
sig,  fylde  og  tømme  dåbs- 
bassinet,  tørre  nadverbordet 
af,  opsætte  musik-  og  vi- 
deoudstyr og  låse  det  inde 
igen,  slukke  lys  og  andet 
udstyr,  rengøre  køkkenet  ef- 
ter brug,  tilplante  og  luge 
blomsterbede,  rense  og  ved- 
ligeholde udstyr  på  bibliote- 
ket og  kontoret,  foretage 
småreparationer  alt  efter 
medlemmernes  færdigheder 
samt  deltage  i  særlige  pro- 
jekter i  bygningen  eller  ha- 
ven nu  og  da. 

For  at  hjælpe  medlem- 
merne med  at  passe  disse 
opgaver  har  hver  bygning 
et  let  tilgængeligt  rengø- 
ringsrum,  hvor  støvsugere, 
svabere,  koste,  affaldsposer, 


rengøringsmidler,  toiletpa- 
pir og  papirservietter  opbe- 
vares. 

At  samle  et  stykke  papir 
op  eller  folde  en  stol  sam- 
men virker  måske  ikke  som 
den  store  indsats,  men  når 
medlemmerne  arbejder 
sammen,  kan  et  ward  spare 
mange  timers  arbejde. 
Gang  det  op  med  hundred- 
vis af  ward,  og  så  løber  ti- 
merne virkelig  op.  Det  er 
meningsløst  at  betale  nogen 
for  at  gøre  rent,  når  med- 
lemmerne i  første  omgang 
ikke  burde  svine  til,  eller 
for  det,  de  selv  kunne  rydde 
op,  hvis  et  uheld  skulle  ske. 
Det  centrale  er,  at  program- 
met med  forebyggende  ved- 
ligeholdelse kun  kan  funge- 
re effektivt  med  medlem- 
mernes deltagelse. 


Spørgsmål 

Har  du  set  gode  eksempler, 
som  du  gerne  vil  fortælle 
om? 

Svar 

Ward  og  grene  kan  styrke 
fællesskabet  ved  sammen  at 
tage  sig  af  deres  bygninger. 
Vi  har  hørt  om  ward  og  gre- 
ne, der  har  fået  faste  årlige 
rengøringsprojekter,  der 
omfatter  sjove  traditioner 
som  at  spise  morgenmad 
sammen.  Nogle  stave  har 
stavsengagementsdage  to 
lørdage  om  året,  hvor  med- 
lemmerne i  hvert  ward 
hjælper  til  med  indendørs 
eller  udendørs  rengøring  el- 
ler vedligeholdelse.  1  en 
stav  gjorde  medlemmerne 
ekstra  rent  i  deres  kirkebyg- 
ning, da  en  pedel  måtte 


Medlemmerne  har  også 
ansvaret  for  at  bidrage  til 
rengøringen  og  vedligeholdel- 
sen af  de  bygninger,  hvor  de 
holder  møder. 


melde  sig  syg  i  en  længere 
periode.  Da  et  nabolag  op- 
levede et  stigende  antal  ty- 
verier, holdt  medlemmerne 
på  skift  nattevagt  ved  deres 
kirke. 

Vi  ved,  at  mange  med- 
lemmer var  med  til  at  passe 
på  bygningerne,  før  denne 
forandring,  men  vi  har  nu 
bedt  alle  om  at  deltage. 

Spørgsmål 

Er  de  lokale  ledere  også  in- 
volveret? 

Svar  ■ 

Det  er  vores  erfaring  over 
hele  verden,  at  når  de  loka- 
le ledere  åbenlyst  viser  ær- 
bødighed for  Herren  ved  at 
deltage  i  rengøringen  af 
bygningen,  så  påvirker  de- 
res eksempel  alle  medlem- 
mer. Desuden  får  deres  inte- 
resse dem  også  til  fra  tid  til 
anden  at  tale  om  forebyg- 
gende vedligeholdelse  ved 
møder.  Nøglen  er  at  hæve 
medlemmernes  opmærk- 
somhed over  for  vedligehol- 
delse. De  fleste  er  trods  alt 
villige  til  at  hjælpe,  men  de 
har  brug  for  at  blive  infor- 
meret og  opmuntret  af  lede- 
re og  organiseret,  så  ingen 
enkeltperson  er  nødt  til  at 
påtage  sig  en  for  stor  byrde  i 
form  af  tid  eller  indsats. 

Er  det  ikke  rart  at  træde 
ind  i  en  kirke,  der  er  lige  så 
ren  som  templet?  Vore  kir- 
ker kan  bestemt  komme 
tæt  på  den  standard!  Når 
hvert  medlem  gør  sin  del, 
vil  der  ud  af  små  ting  kom- 
me noget  stort.  Næste  gang 
du  ser  et  stykke  papir  flyde  i 
kirken,  håber  vi,  at  du  vil 
bøje  dig  ned  og  samle  det 
op.  Tænk  på,  at  din  indsats 
er  at  tjene  Herren. 

